আগামী সংসদ নির্বাচনে নারায়ণগঞ্জ-৫ আসন থেকে আমার আবারো প্রার্থী হওয়া উচিত কিনা। সাধারণ মানুষ যদি মনে করেন আমার আবারো প্রার্থী হওয়া উচিত তাহলে আমাদের দাবী এবং সাধারণ মানুষের মতামত উপেক্ষা করা কোন অবস্থায় সম্ভব না। কারন সদর-বন্দর এলাকার সাধারণ মানুষকে আমি যতটুকু ভালোবেসেছি তাঁর থেকে অনেক বেশি গুন ভালোবাসা তাঁরা আমাকে দিয়েছেন। তাদের ভালোবাসা উপেক্ষা করার সাহস আমরা নাই। তবে আমার অনেক চাহিদা আছে। আমি আশা করি যদি মন্ত্রী মহোদয়ের দেওয়া কথা ঠিক থাকে তাহলে এ বছরের মধ্যেই আমরা হাজীগঞ্জ-নবীগঞ্জ দিয়ে শীতলক্ষ্যা নদীতে আরো একটি সেতু নির্মানের ঘোষনা পাবো। ঢাকা-নারায়ণগঞ্জ রুটে ডাবল রেললাইনের কাজ দ্রুত এগিয়ে চলেছে, খানপুর হাসপাতালকে ৩০০ শয্যায় রূপান্তর করে রেখে গেছেন প্রয়াত নাসিম ওসমান। সেটাকে ৫০০ শয্যায় উন্নীত করতে ইতোমধ্যে কাজ শুরু হয়েছে। চাষাঢ়ায় শ্রমিকদের জন্য একটি শ্রমিক হাসপাতাল নির্মান হবে যেখানে ১০০টি বেডে শ্রমিকেরা বিনাখরচে চিকিৎসা নিতে পারবে। শহরের ১০০ শয্যা জেনারেল হাসপাতালে একটি নার্সিং ইনস্টিটিউট হবে, বন্দরে আরো একটি মহিলা ডরমেটরি হবে, আমি চাই নাসিম ওসমানের ভালোবাসার মানুষ জাতীয় পার্টির একটি কর্মীও অতীত ও বর্তমানের মত ভবিষ্যতেও কারো কাছে হাত পাতবেনা, টেন্ডার, টিআর, কাবিখা চাইবে না। জাতীয় পার্টির প্রত্যেকটি কর্মী হবে সাবলম্বী। আর এসব কিছু করতে হলে আপনাদের সহযোগীতা আমার একান্ত জরুরি।